ନୀଳଗିରି,୨୩/୦୨ଃ ନୀଳଗିରିର ବିଭିନ୍ନ ଅଞ୍ଚଳରେ ଏବେ ଭାଲୁ ଆତଙ୍କ ଦେଖାଦେଇଛି। ସ୍ବର୍ଣ୍ଣଚୁଡ଼ ସଂରକ୍ଷିତ ଜଙ୍ଗଲରୁ ବିଭିନ୍ନ ଅଂଚଳକୁ ରାତ୍ରରେ ଭାଲୁ ଖାଦ୍ୟ ଅନ୍ୱେଷଣ ପାଇଁ ଯାଇଥାନ୍ତି। ସକାଳ ହେଲେ ଭାଲୁ ଜଙ୍ଗଲକୁ ଫେରିନପାରି ଉପଦ୍ରବ ଚଳାଇଥାନ୍ତି। ଯିଏ ଆଗରେ ପଡେ ଆକ୍ରମଣ କରି ରକ୍ତାକ୍ତ କରି ପକାନ୍ତି। ମଙ୍ଗଳବାର ଭାଲୁକୁ ନେଇ ନୀଳଗିରି ଉପକଣ୍ଠ ଗାଁରେ ଆତଙ୍କ ଖେଳି ଯାଇଛି।
ମଙ୍ଗଳବାର ଏକ ଭାଲୁ ପେପରମିଲ ନିକଟରେ ବ୍ୟାପକ ଉପଦ୍ରବ କରିଛି। ବାଟବଣା ହୋଇ ଭାଲୁଟି ଜଣେ ବ୍ୟକ୍ତିଙ୍କ ଚାଳିଆ ଘରକୁ ପଶି ଯାଇଥିଲା। ନୀଳଗିରି ବନ ବିଭାଗ ଘଟଣା ସ୍ଥଳକୁ ଯାଇ ଭାଲୁଟିର ଗତିବିଧି ଉପରେ ନଜର ରଖିଥିଲା। ପରେ ଭାଲୁଟି ସନ୍ଧ୍ୟା ପରେ ସେଠାରୁ ଅନ୍ୟତ୍ର ପଳାଇଯାଇଥିଲା।
